АДМИНИСТРАТОР В ХОТЕЛ

Клас по НКПД: 4 - административен персонал

Код по НКПД: 42243002

Структурно/териториално звено, в което се намира: 

І. ОПИСАНИЕ НА ДЛЪЖНОСТТА

Обобщено описание на работата, която извършва изпълнителят на длъжността:

 1. Посреща и настанява гостите на хотела, следи за регистрирането и оказване на необходимото им съдействие.

Трудови задачи и задължения, характеризиращи съдържанието на длъжността:

 2. Регистрира новопристигналите гости на хотела:

 - попълва регистрационните картони;

 - следи за правилното водене на регистърните книги и точното записване на данните от документите за самоличност на регистрираните гости.

 3. Предава ключовете от стаите на гостите и следи за недопускане на външни лица.

 4. Води сметките за нощувки, рум-сервиз и останалите предоставени допълнителни услуги.

 5. Приема заявки и предоставя исканата от гостите на хотела информация в рамките на предоставяните допълнителни услуги.

 6. Приема за съхранение в касата на хотела ценности и документи на гостите.

 7. Следи за спазване на графика за освобождаване на стаите и информира своевременно камериерките при необходимост от почистване и зареждане.

 8. Оказва съдействие на административните органи във връзка с паспортния контрол и регистрационните режими за временно пребиваване. 

 9. При необходимост изпълнява и други задачи, възложени във връзка с изпълнение на работата.

ІІ. ПОДЧИНЕНОСТ, ВРЪЗКИ И ВЗАИМОДЕЙСТВИЯ 

На кого е подчинена длъжността:

 1. Длъжността е на пряко подчинение на управителя на хотела и салонния управител.

С кои други длъжности си взаимодейства:

 2. В процеса на работата взаимодейства с гостите и служителите на хотела.

С кои други фирми (или длъжности в тях) осъществява връзка:

 3. В процеса на работата осъществява връзка с туроператорските фирми и клиенти на хотела, относно осъществяване на работата им.

Как се получават и отчитат задачите:

 4. Получава задачи от управителя на хотела и салонният управител.

 5. Отчита извършените задачи пред управителя на хотела и салонният управител писмено и устно с необходимите документи, всекидневно.

ІІІ. ОТГОВОРНОСТИ НА ДЛЪЖНОСТТА

Материални и финансови (по опазване имуществото и активите на фирмата):

 1. Носи отговорност за опазване на повереното му имущество.

 2. Носи отговорност при постъпили рекламации за основни и допълнителни хотелски услуги, причинени от пропуски в обслужването на рецепцията.

По безопасността на труда:

 3. Служителят е длъжен да спазва утвърдените в хотела правила за здравословни и безопасни условия на труд и правилата за противопожарна безопасност.

По опазване здравето и работоспособността на другите:

 4. Няма.

По опазване на фирмената тайна и поверителната информация:

 5. При изпълнение на своите задължения служителят е длъжен да не разпространява информация от личен характер, която би могла да накърни личното достойнство на клиент, ръководител, работник или служител в хотела. Да бъде лоялен към работодателя, като не злоупотребява с неговото доверие и не разпространява поверителни за него сведения, както и да пази доброто име на работодателя. Длъжен е да не разпространява сведения, факти и информация, определени като фирмена или търговска тайна.

За резултатите от трудовата дейност:

 6. При изпълнение на задълженията си служителят носи отговорност за:

 - качеството на извършваната работа;

 - спазване на трудовата дисциплина;

 - правилното водене на регистрите и осигуряването на допълнителни услуги на гостите на хотела за периода на тяхното пребиваване.

ІV. УСЛОВИЯ НА ТРУД И ПРОИЗВОДСТВЕНА СРЕДА 

Специфични условия на труд:

 1. Няма.

Режим на труд и почивка:

2. Осем-часов работен ден при сменен режим на труд и почивка 30 минути за обяд/вечеря, който период служителят избира сам, в зависимост от натовареността на работния процес.

 3. Ползва функционални почивки, определени със заповед на работодателя, съгласно Наредба № 7 от 15 август 2005 г. за минималните изисквания за осигуряване на здравословни и безопасни условия на труд при работа с видеодисплеи.

Работно и униформено облекло, лични предпазни средства:

 4. Задължително използва униформено облекло и отличителен знак, съдържащ името му и името на хотела.

Битови придобивки и привилегии:

 5. Периодични медицински прегледи.

 6. Ползване на фирмена почивна база.

 7. Отстъпки/ваучери за храна.

V. СИСТЕМА ЗА РАБОТНАТА ЗАПЛАТА

 1. Твърдо месечно възнаграждение.

VІ. ИЗИСКВАНИЯ НА ДЛЪЖНОСТТА

 1. Постижения на изпълнителя:

 А) Вид и равнище на образованието: средно-специално, специалност „Хотелиер", „Администратор в хотел" или друга подходяща за заеманата длъжност. 

 Б) Трудов опит:

 - минимум ..........................................г. трудов стаж по специалността.

 - минимум ....................................г. общ трудов стаж.

 В) Специални умения:

 - компютърна грамотност - познания за работа с MS Office и специализиран софтуер за регистрите;

 - езикови умения: да владее писмено и говоримо най-малко един чужд език.

 Г) Поведенчески характеристики: комуникативност, способности за работа в екип и с клиенти.

 2. Личностни изисквания към изпълнителя (задължителни и препоръчителни): отговорен, честен, лоялен към работодателя, прецизен, дискретен.

 3. Основни нормативни актове, които трябва да познава лицето, заемащо длъжността:

 - Кодекс на труда;

 - Закон за туризма;

 - Наредба за категоризиране на средствата за подслон, местата за настаняване и заведенията за хранене и развлечения;

 - нормативни актове по безопасността на труда;

 - правилник за вътрешния трудов ред;

 - правила за осигуряване на безопасни и здравословни условия на труд; 

 Настоящата длъжностна характеристика може да бъде изменяна и допълвана от работодателя при промяна на изискванията и задълженията, произтичащи от нормативни или структурни промени.

Изготвил: .................................................. 

 ( ) 

Утвърдил: ..............................................

 ( )

Дата: ........................

Получих екземпляр от длъжностната характеристика: ...........................................

